
Narva linna RSN TK

05.09.1990.a määruse nr 410/5

kehtetuks tunnistamine

Korraldus kehtestatakse Kohaliku omavalitsuse korralduse seaduse § 30 lõike 1 punkti 3 ja Haldusmenetluse seaduse § 68 lõike 2 alusel

1. ASJAOLUD JA MENETLUSE KÄIK

05.09.1990 võeti vastu määrus krundi eraldamise kohta pr Tatjana Senkina’le individuaalmaja ehitamiseks Narva linnas aadressil Vihma tn 19 lisakohustustega: esitada Narva linna Täitevkomiteele 6 kuu jooksul elumaja projekteerimisdokumendid, saada elumaja ehitamiseks ehitusluba, sõlmida ehituse ja arhitektuuriosakonnaga ehituse tehnilise järelevalve leping ja registreerida majavaldus Kohtla-Järve Tehnilise Inventariseerimise Büroos. Viie aasta möödumisel maja ehitusloa saamise hetkest oli kohustus esitada maja ekspluatatsiooni võtmiseks riiklikule komisjonile.

Ehitisregistri andmetel ei ole tänase päeva seisuga aadressil Vihma tn 19 rajatisi ega ehitisi registreeritud.

10.11.2006 aastal Elanikkonna Registreerimise Büroole tehtud päringust selgus, et proua Tatjana Senkina on 11.07.1996 Eestist Venemaale välja registreeritud.

Maksu- ja Tolliameti andmetel on proua Tatjana Senkina maamaksuvõlglane.

2. ÕIGUSLIKUD JÄRELDUSED

Haldusmenetluse seaduse § 66 lõike 2 punkti 2 kohaselt võib haldusakti, mis andmise ajal oli õiguspärane, tunnistada isiku kahjuks edasiulatuvalt kehtetuks, kui haldusorganil oleks olnud õigus jätta haldusakt hiljem muutunud faktiliste asjaolude tõttu või hiljem muudetud  õigusnormi alusel välja andmata ja avalik huvi haldusakti  kehtetuks tunnistamiseks kaalub üles isiku usalduse, et haldusakt jääb kehtima.

Haldusmenetluse seaduse § 66 lõike 2 punkti 3 kohaselt võib haldusakti, mis andmise ajal oli õiguspärane, tunnistada isiku kahjuks edasiulatuvalt kehtetuks, kui haldusaktiga on seotud lisakohustus ja isik ei ole seda täitnud.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Sisuliselt Narva linna Täitevkomitee 05.09.1990.a määrus nr 410/5 on korraldus, kuna on väljaantud haldusorgani poolt kindlaksmääratud üksikjuhtumi reguleerimiseks.

3. OTSUS

Tulenevalt eeltoodust ja lähtudes Haldusmenetluse seaduse § 66 lõike 2 punktidest 2 ja 4, tunnistada kehtetuks Narva linna Täitevkomitee 05.09.1990.a määrus nr 410/5.

4. VAIDLUSTAMINE

Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

5. KORRALDUSE JÕUSTUMINE

Korraldus jõustub seadusega sätestatud korras.

